01981R1842 — DA — 15.07.1986 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

KOMMISSIONENS FORORDNING (EØF) Nr. 1842/81

af 3. juli 1981

om gennemførelsesbestemmelser til forordning (EØF) nr. 1188/81 om fastsættelse af generelle regler for ydelse af særlige restitutioner for korn, der eksporteres i form af visse alkoholholdige drikkevarer







Artikel 1

1. Ydelsen af eksportrestitution for korn, der udføres i form af en af de alkoholholdige drikkevarer, der er omfattet af forordning (EØF) nr. 1188/81, betinges af, at der til de kompetente myndigheder indgives en angivelse, herefter benævnt »betalingsangivelse«, hvori den pågældende tilkendegiver, at han vil destillere kornet med henblik på fremstilling af en af de omhandlede alkoholholdige drikkevarer.

2. Betalingsangivelsen skal indeholde de oplysninger, der er nødvendige til beregning af restitutionen, navnlig:

a) en beskrivelse af kornet eller malten i overensstemmelse med den nomenklatur, der anvendes i forbindelse med restitutioner

b) produktets nettovægt.

▼M3

c) vandindholdet.

▼M6

3. Ved anvendelsen af denne forordning, for så vidt angår korn, er den nettovægt, der skal tages i betragtning med henblik på betalingen, kornets nettovægt, såfremt vandindholdet er på 16 % eller derunder. Er vandindholdet i det anvendte korn på over 16 %, men højst 17 %, er den vægt, der skal tages i betragtning med henblik på betalingen, nettovægten nedsat med 1 %. Er det anvendte korns vandindhold på over 17 %, men højst 18 %, er nedsættelsen 2 %. Er det anvendte korns vandindhold på over 18 %, er nedsættelsen 2 % for hver procent, hvormed vandindholdet overstiger 16 %.

Ved anvendelsen af denne forordning, for så vidt angår anden malt end grønmalt omhandlet i artikel 10, er den nettovægt, der skal tages i betragtning med henblik på betalingen, maltets nettovægt, såfremt vandindholdet er 7 % eller derunder. Er vandindholdet i den anvendte malt på over 7 %, men højst 8 %, er den vægt, der skal tages i betragtning med henblik på betalingen, nettovægten nedsat med 1 %. Er den anvendte malts vandindhold på over 8 %, er nedsættelsen på 2 % for hver procent, hvormed vandindholdet overstiger 7 %.

Fællesskabets referencemetode til bestemmelse af vandindholdet i korn og malt, der skal anvendes til fremstilling af de i forordning (EØF) nr. 1188/81 omhandlede alkoholholdige drikkevarer, er anført i bilag II til forordning (EØF) nr. 2731/75.

▼B

Artikel 2

1. Når betalingsangivelsen antages, sættes kornet eller malten under toldkontrol eller under den i artikel 3, stk. 5, i forordning (EØF) nr. 1188/81 nævnte administrative ordning, indtil produkterne destilleres.

2. Den dag, hvor betalingsangivelsen antages, lægges til grund ved bestemmelsen af restitutionssatsen.

Artikel 3

1. Resultatet af gennemgangen af betalingsangivelsen skal, eventuelt kombineret med en undersøgelse af kornet eller malten, anvendes ved restitutions-beregningen.

2. Stk. 1 er ikke til hinder for, at der eventuelt efterfølgende udøves kontrol af de kompetente myndigheder i den pågældende medlemsstat og udelukker ikke de følger, som dette kan få i henhold til de gældende bestemmelser.

Artikel 4

1. Med hensyn til kontrollen af destillationsprocessen og dermed af udbyttet af kornet er malten undergivet samme regler som vedrørende proceduren for aktiv forædling.

2. Biprodukter, der fremkommer ved forarbejdningen, fritages for kontrol, når det er fastslået, at de ikke overstiger den mængde biprodukter, der normalt opstår ved distillation.

3. Der ydes ikke restitution, når kornet eller malten ikke er af sund og sædvanlig handelskvalitet.

Artikel 5

1. Restitutionen udbetales kun mod fremlæggelse af betalingsangivelsen, der også skal attestere, at kornet eller malten er blevet destilleret. Denne attestation påføres af de kompetente myndigheder.

2. Restititutionen udbetales af den medlemsstat, hvor betalingsangivelsen antages.

3. Beløbet udbetales kun efter skriftlig anmodning fra den pågældende. Mellemsstaterne kan fastsætte, at der skal anvendes en særlig blanket til dette formål.

4. Medmindre der foreligger force majeure, skal dokumenterne vedrørende ydelsen af restitutioner indgives i løbet af de tolv måneder, der følger efter dagen for de kompetente myndigheders antagelse af betalingsangivelsen, i modsat fald indtræder forældelse.

▼M5

Artikel 6

1. Ved anvendelse af artikel 3 i forordning (EOEF) nr. 1188/81 forstaas ved:

a) de samlede eksporterede maengder: de maengder alkoholholdige drikkevarer, der opfylder betingelserne i traktatens artikel 9, stk. 2, og er udfoert til en destination, som restitutionen finder anvendelse for. De beviser, der skal fremlaegges, er de i artikel 12 naevnte;

b) de samlede markedsfoerte maengder: de maengder alkoholholdige drikkevarer, der opfylder betingelserne i traktatens artikel 9, stk. 2, og som definitivt har forladt produktionsanlaeg og lager med henblik paa konsum.

2. Dersom medlemsstater giver tilladelse til indfoersel i henhold til ordningen for aktiv foraedling og

— vaegter den maengde korn, der frembydes for toldmyndighederne, med den koefficient, der er omhandlet i artikel 9, og

— sikrer, at den maengde korn, der som foelge af vaegtningen frigives til fri omsaetning, anvendes til fremstilling af alkoholholdige drikkevarer, som omhandlet i artikel 2 i forordning (EOEF) nr. 1188/81,

forstaas ved »de samlede eksporterede maengder« og »de samlede markedsfoerte maengder«, de maengder alkoholholdige drikkevarer, der er omhandlet i stk. 1, samt de alkoholholdige drikkevarer, for hvilke ordningen for aktiv foraedling anses som ophoert.

3. Stk. 2, foerste led, anvendes ikke, naar betingelserne for anvendelse af artikel 3, stk. 2, foerste led, eller artikel 5 i forordning (EOEF) nr. 1188/81 er opfyldt.

4. Bestemmelserne i stk. 2 hindrer ikke, at koefficienten kan justeres med henblik paa at sikre betaling af importafgifterne paa de biprodukter, der er fremkommet ved den aktive foraedling, men som ikke er bestemt til eksport.

5. Naar stk. 2 finder anvendelse, kan der ikke ydes eksportrestitutioner til det i stk. 2, andet led, omhandlede korn, der er frigivet til fri omsaetning.

▼B

Artikel 7

Ophæves restitutionen i medfør af artikel 5 i forordning (EØF) nr. 1188/81, eller bliver den genindført, henholdsvis formindskes eller forhøjes den i artikel 3, stk. 1, i samme forordning nævnte koefficient efter forholdet mellem de det foregående år eksporterede mængder til den eller de destinationer, for hvilke restitutionen er ophævet eller genindført, og de samlede eksporterede mængder samme år.

De eksporterede mængder kan bestemmes ud fra de foreliggende oplysninger.

Artikel 8

Ved anvendelsen af artikel 6, litra a), registreres de alkoholholdige drikkevarer som udført på den dag, hvor toldformaliteterne vedrørende udførselen afsluttedes.

Hvis beviset for udførselen i medfør af artikel 14, stk. 2, forelægges efter udløbet af de frister, der tillader, at udførselen henregnes til det pågældende kalenderår, registreres udførselen dog sammen med udførslerne i det følgende kalender år.

▼M7

Artikel 9

Den i artikel 3, stk. 1, i forordning (EØF) nr. 1188/81 omhandlede koefficient fastsættes hvert år inden den 1. juli.

Den anvendes fra den 1. juli til den 30. juni det følgende år.

Den fastsættes på grundlag af oplysningerne fra medlemsstaterne vedrørende perioden fra den 1. til den 31. december i året forud for det år, hvor koefficienten fastsættes.

▼M6

Artikel 10

Den i artikel 7 i forordning (EØF) nr. 1188/81 omhandlede koefficient til omregning af malt til byg er på 1,33.

Såfremt den malt, der er anbragt under kontrol, er grønmalt med et vandindhold på mellem 43 og 47 %, er koefficienten til omregning af grøn malt til malt med 7 % vandindhold på 0,57.

▼B

Artikel 11

1. Forudbetaling af et til restitutionen svarende beløb, når kornet eller malten er taget under kontrol, er betinget af en sikkerhedsstillelse, der svarer til det beløb, der skal udbetales, forhøjet med

a) 5 %, hvis eksportøren forpligter sig til at destillere kornet inden for en frist på 30 dage efter tidspunktet for betalingsangivelsens antagelse,

b) 15 % i de øvrige tilfælde.

2. Det forudbetalte beløb modregnes i den pågældende restitution, når der er fremlagt bevis for, at kornet eller malten er destilleret, og i tilfælde af at stk. 1, litra a), finder anvendelse, såfremt destillationen er sket inden for den fastsatte frist.

3. Den stillede sikkerhed frigives kun, såfremt der fremlægges bevis for, at kornet eller malten er destilleret og i givet fald inden for den fastsatte frist. Efter anmodning fra den pågældende kan medlemsstaterne frigive dele af den stillede sikkerhed i forhold til de mængder korn eller malt, for hvilke der er fremlagt det fornødne bevis for destillation.

Artikel 12

1. Beviset for udførsel ved anvendelse af artikel 6 og, såfremt artikel 5 i forordning (EØF) nr. 1188/81 finder anvendelse, beviset for indførsel i et tredjeland, som restitutionen finder anvendelse for, skal være de beviser, der er fastsat ved forordning (EØF) nr. 2730/ 79.

2. Ved anvendelsen af denne forordning forstås ved udførsel

— udførsel som fastlagt ved direktiv 81/177/EØF og

— levering til destinationer som omhandlet i artikel 5 i forordning (EØF) nr. 2730/79.

▼M1

3. Produkter anbragt på proviantoplag, der er godkendt efter artikel 26 i forordning (EØF) nr. 2730/79, betragtes også som udført. Når produkter er blevet anbragt på sådanne proviantoplag finder artikel 26-29 i ovennævnte forordning anvendelse med de fornødne ændringer.

▼B

Artikel 13

1. Ved anvendelsen af denne forordning skal den angivelse, der forelægges ved afslutning af toldformaliteterne ved uførsel indeholde:

a) en beskrivelse af de alkoholholdige drikkevarer i overensstemmelse med nomenklaturen i den fælles toldtarif,

b) mængden af alkoholholdige drikkevarer, der skal eksporteres, udtrykt i liter ren alkohol,

c) sammensætningen af de alhoholholdige drikkevarer eller en henvisning til denne sammensætning, så det er muligt at fastslå, hvilken kornart der er anvendt,

d) oplysning om den medlemsstat, hvor produktionen er foregået.

2. Ved anvendelse af stk. 1, litra c), er det, hvis den alkoholholdige drikkevare er fremstillet af forskellige kornarter og er resultat af en yderligere blanding, tilstrækkeligt at anføre dette i angivelsen.

Artikel 14

1. For at et parti alkoholholdige drikkevarer kan registreres som udført, skal de i artikel 12 omhandlede beviser være indgivet til de hertil udpegede myndigheder senest seks måneder efter dagen for afslutningen af toldformaliteterne vedrørende udførselen.

2. Hvis beviserne ikke har kunnet indgives inden for de fastsatte tidsfrister, selv om eksportøren har gjort, hvad han kunne for at fremskaffe dem inden for disse frister, kan der bevilges ham yderligere frister., Fristforlængelserne kan ikke overstige seks måneder.

Artikel 15

1. For korn eller malt, der er under kontrol af en national myndighed i perioden fra den 1. august 1973 til den 30. juni 1981, skal den eksportør, der ønsker at få ret til restitutioner, til den kompetente myndighed indgive en anmodning med følgende oplysninger:

— mængde og art af korn eller malt taget under forarbejdning, og

— datoen, hvor den pågældende nationale myndighed har taget produkterne under kontrol.

Den kompetente myndighed foretager den nødvendige kontrol ved hjælp af alle formålstjenlige dokumenter.

2. De berørte medlemsstater meddeler hurtigst muligt Kommissionen de i artikel 16, stk. 2, litra a), b), c) og d), omhandlede oplysninger vedrørende 1979.

3. De berørte medlemsstater meddeler inden den 16. juli 1981 Kommissionen de i artikel 16, stk. 2, litra a), b), c) og d), omhandlede oplysninger vedrørende 1972, 1973, 1974, 1975, 1976, 1977 og. 1978.

4. De berørte medlemsstater meddeler inden den 16. oktober 1981 Kommissionen mængderne af alkoholholdige drikkevarer på lager pr. 31. december 1972, 1973, 1974, 1975, 1976, 1977, 1978 og 1979 samt mængden af produkter fremstillet i de samme år.

Artikel 16

1. De berørte medlemsstater meddeler navn og adresse på de kompetente myndigheder til Kommissionen.

2. De berørte medlemsstater meddeler hvert år inden ►M7 den 16. juni ◄ Kommissionen følgende oplysninger:

a) mængderne af korn og malt, der opfylder de i traktatens artikel 9, stk. 2, fastsatte betingelser og er taget under kontrol i perioden fra den 1. januar til den 31. december det foregående år, opdelt i overensstemmelse med nomenklaturen i den fælles toldtarif,

b) mængderne af korn og malt, der i samme periode har været omfattet af proceduren for aktiv forædling, opdelt i overensstemmelse med nomenklaturen i den fælles toldtarif,

c) mængderne af de i artikel 2 i forordning (EØF) nr. 1188/81 omhandlede alkoholholdige drikkevarer, der henholdsvis er udført og markedsført i samme periode, opdelt efter de i artikel 17 nævnte kategorier,

d) mængderne af alkoholholdige drikkevarer, der er fremstillet under proceduren for aktiv forædling og sendt til tredjelande i den samme periode, opdelt efter de i artikel 17 nævnte kategorier,

e) mængderne af alkoholholdige drikkevarer på lager pr. 31. december det foregående år samt mængden af produkter fremstillet i samme periode.

3. Inden den 16. oktober, den 16. januar og den 16. april hvert år meddeler de ligeledes Kommissionen de foreliggende kvartalsvise oplysninger som nævnt i stk. 2, litra a), b), c) og d).

▼M5

4. Medlemsstater, som anvender artikel 6, stk. 2, meddeler sammen med de i stk. 2 og 3 omhandlede oplysninger, oplysninger om de i artikel 6, stk. 2, andet led, omhandlede maengder korn.

▼M6

Artikel 17

Ved anvendelse af artikel 16 gælder følgende:

a) »grain whisky« anses for at foreligge, hvor der er anvendt malt og korn;

b) »malt whisky« anses for at foreligge, hvor der udelukkende er anvendt malt;

c) »Irish whiskey« kategori A anses for at foreligge, hvor der er anvendt byg og malt, med et minimum af 30 % malt;

d) »Irish whiskey« kategori B anses for at foreligge, hvor der er anvendt malt og korn, med et minimum af 30 % malt;

e) procentsatsen for de forskellige typer, korn, der medgår til fremstillingen af de i artikel 13, stk. 2, omhandlede alkoholholdige drikkevarer, beregnes på grundlag af de samlede mængder af de forskellige kornarter, der medgår til fremstillingen af de i artikel 2, i forordning (EØF) nr. 1188/81 omhandlede alkoholholdige drikkevarer.

▼B

Artikel 18

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 1981.

Denne forordning er bindende i alle enkeltheder og gælder umiddelbart i hver medlemsstat.